🔴 คอนเสิร์ต ‘Gracie Abrams: The Secret of Us Tour in Bangkok’ ประกาศฮอลล์ใหม่ ขยายพื้นที่ความฟิน 19 เม.ย. 68 จัดที่ยูโอบี ไลฟ์ เอ็มสเฟียร์ 

#GracieAbrams #TheSecretofUsTour #TheSecretofUsTourBangkok 
-----------------------------------------------

เปิดจำหน่ายบัตร 31 ม.ค. นี้ เวลา 10.00 น. ที่จากกระแสตอบรับอันล้นหลามของแฟนๆ ชาวไทย Gracie Abrams ประกาศย้ายสถานที่จัดคอนเสิร์ต ‘Gracie Abrams: The Secret of Us Tour in Bangkok’ (เกรซี เอบรามส์ เดอะ ซีเคร็ต ออฟ อัส ทัวร์ อิน แบงค็อก) วันเสาร์ที่ 19 เมษายน 2568 ในสเกลใหม่ ยิ่งใหญ่ขึ้น เดินทางสะดวกเหมือนเดิม ที่ยูโอบี ไลฟ์ เอ็มสเฟียร์ บัตรราคาเริ่มต้น 2,500 บาท เปิดจำหน่ายวันศุกร์ที่ 31 มกราคมนี้ ที่รายละเอียดเพิ่มเติมที่Gracie Abrams (เกรซี เอบรามส์) นักร้อง-นักแต่งเพลงชาวอเมริกัน เจ้าของเพลงฮิตติดท็อปบิลบอร์ดชาร์ต ‘That’s So True’ (แดดส์ โซ ทรู) และผู้ได้รับการเสนอชื่อรางวัลแกรมมี่ หนึ่งในผู้ที่ได้รับการพูดถึงในวงการเพลงมากที่สุดในปีที่ผ่านมา Gracie Abrams เริ่มต้นเส้นทางสายศิลปินในปี 2562 ด้วยสองซิงเกิ้ล ‘Mean It’ (มีน อิท) และ ‘Stay’ (สเตย์) ปล่อยอีพีอัลบั้มแรก ‘minor’ (ไมเนอร์) ในปี 2563 ประกอบไปด้วยเพลงฮิตอย่าง ‘21’ (ทเวนตี้วัน), ‘I miss you, I’m sorry’ (ไอ มิส ยู ไอม์ ซอรี่) และ ‘Long Sleeves’ (ลอง สลีฟส์) และในปี 2564 จนถึง 2566 Gracie Abrams ได้ปล่อยอีพีอัลบั้มอย่าง ‘This Is What It Feels Like’ (ดิส อิส ว้อท อิท ฟีลส์ ไลก์) และ ‘Good Riddance’ (กู้ด ริดเดนซ์) โดยมาพร้อมกับทัวร์คอนเสิร์ตในอเมริกาเหนือที่สร้างสถิติโซลเอาท์ตั้งแต่ชั่วโมงแรกที่เปิดขายบัตร ตลอดจนพาเธอขึ้นแท่นเป็นแขกรับเชิญพิเศษ (Opening Act) บนเวทีคอนเสิร์ตระดับโลกอย่าง The Eras Tour (ดิ อิราส์ ทัวร์) ของ Taylor Swift (เทย์เลอร์ สวิฟต์) ที่แวนคูเวอร์และโทรอนโต แคนาดาในปี 2567

‘The Secret of Us’ (เดอะ ซีเคร็ต ออฟ อัส) อัลบั้มมาสเตอร์พีซล่าสุดของ Gracie ซึ่งปล่อยเมื่อเดือนมิถุนายนปีที่ผ่านมา ยังคงคอนเซ็ปต์มู้ดดี้ป็อปด้วยดนตรีโฟล์กบวกกับเนื้อเพลงสะเทือนอารมณ์ที่เป็นเอกลักษณ์ อัลบั้มนี้สร้างประวัติศาสตร์ใหม่ให้กับเธอด้วยการขึ้นสู่อันดับ 1 ชาร์ต Billboard 200 ในสหราชอาณาจักรและเนเธอแลนด์ รวมถึงเป็นอันดับ 2 บนชาร์ต Billboard 200 ในสหรัฐฯ เป็นครั้งแรก โดยในอัลบั้มนี้ประกอบไปด้วย ‘Close To You’ (โคลส ทู ยู) ซิงเกิ้ล 3 ล้านสตรีมบน Spotify ภายในวันแรก และ ‘I Love You, I'm Sorry’ (ไอ เลิฟ ยู ไอม์ ซอรี่) ทะยานขึ้นเป็นอันดับ 11 ของชาร์ต Spotify ในสหรัฐฯ ‘The Secret of Us (Deluxe)’ อัลบั้มรีแพ็คเกจที่ปล่อยออกมาเมื่อเดือนตุลาคม พร้อมกับแทร็กล่าสุด ‘That’s So True’ (แดดส์ โซ ทรู) สร้างปรากฏการณ์อีกครั้งด้วยยอดมากกว่า 100 ล้านครั้ง จนขึ้นเป็นอันดับ 1 บนชาร์ต Spotify ในสหรัฐฯ รวมทั้งเป็นอันดับ 1 บนชาร์ตเพลงในสหราชอาณาจักรต่อเนื่องนานถึง 2 สัปดาห์

‘The Secret of Us Tour’ คอนเสิร์ตที่ตอกย้ำความมาแรงของเธอคนนี้ ด้วยสถิติโซลเอาท์ในอเมริกา รวมถึง ‘Gracie Abrams: The Secret of Us Tour in Bangkok’ ที่จะมีขึ้นในวันเสาร์ที่ 19 เมษายน 2568 ซึ่งโซลเอาท์ภายในวันแรกที่เปิดขายรอบบุคคลทั่วไป โดยประกาศย้ายสถานที่จากสามย่าน มิตรทาวน์ ฮอลล์ เป็นยูโอบี ไลฟ์ เอ็มสเฟียร์ บัตรราคา 2,500 บาท สำหรับผู้ที่ซื้อบัตรแล้ว สามารถใช้บัตรเดิมในการเข้างาน ใครยังไม่มีบัตร ซื้อพร้อมกันเวลา 10.00 น. วันศุกร์ที่ 31 มกราคมนี้ ที่กรณีผู้ซื้อบัตรไม่สามารถเข้าร่วมงานในสถานที่ใหม่ได้ สามารถขอรับเงินคืนได้ที่ไทยทิคเก็ตเมเจอร์ 11 สาขาหลัก ในวันที่ 31 มกราคม ถึง 16 กุมภาพันธ์ 2568 ในวันและเวลาทำการ หรือสอบถามข้อมูลเพิ่มเติมผ่านโทร 02 262 3456 หรือที่อีเมล cs@thaiticketmajor.com